Държавен вестник, бр. 81, 2015 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  81
2. имената на участниците в заседанието 
и имената на отсъстващите членове на На-
ционалния съвет;
3. приетия дневен ред;
4. взетите решения от Националния съвет;
5. поименно посочване на лицата с от-
рицателен вот при гласуване на решения по 
дневния ред.
(8) Протоколите от заседанията на На-
ционалния съвет имат годишна номерация, 
изготвят се в срок до 10 работни дни от про-
веждане на заседанието и след подписването 
им от председателя и от секретаря се публи-
куват на Портала за консултативните съвети 
на Министерския съвет.
(9) Особените мнения при гласуване на 
решенията се представят в писмена форма в 
2-дневен срок от провеждане на заседанието 
и са неразделна част от протокола.“
§ 15. В чл. 14 се правят следните изменения:
1. Алинея 2 се отменя.
2. В ал. 3 думите „подписал решението“ и 
запетаите пред и след тях се заличават.
Допълнителна разпоредба
§ 16. Навсякъде в правилника думите „на 
хора с увреждания, организациите за хора с 
увреждания“ се заменят с „на и за хората с 
увреждания“, думите „национално представе-
ните“ се заменят с „национално представител-
ните“, думата „представителство“ се заменя 
с „национална представителност“, думите 
„представителни на национално равнище“ 
се заменят с „национално представителни“ и 
думите „общо представителство“ се заменят 
с „обща национална представителност“.
Преходни и заключителни разпоредби
§ 17. Заварените при влизането в сила на 
това постановление незавършени производства 
по признаване на национална представител-
ност по отменени и/или изменени разпоредби 
на Правилника за устройството и дейността на 
Националния съвет за интеграция на хората 
с увреждания и критериите за представител-
ност на организациите на хора с увреждания 
и на организациите за хора с увреждания се 
довършват при условията и по реда на това 
постановление.
§ 18. Организациите, признати за нацио-
нално представителни до влизането в сила на 
това постановление, запазват представител-
ността си до изтичането на срока, за който 
са признати.
§ 19. Постановлението влиза в сила от деня 
на обнародването му в „Държавен вестник“.
За министър-председател:  
Томислав Дончев
За главен секретар на Министерския съвет:  
Веселин Даков
6807
ПОСТАНОВЛЕНИЕ № 279 
ОТ 14 ОКТОМВРИ 2015 Г.
за одобряване на допълнителни разходи за 
2015 г. по бюджета на съдебната власт и 
по бюджета на Комисията за отнемане на 
незаконно придобито имущество 
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
за 2015 г. в общ размер 972 хил. лв., разпре-
делени, както следва:
1. 400 хил. лв. по бюджета на съдебната 
власт за възлагане на комплексна съдебно-
счетоводна експертиза от Прокуратурата на 
Република България;
2. 572 хил. лв. за подпомагане дейността 
на Комисията за отнемане на незаконно 
придобито имущество.
(2) Разходите по ал. 1 да се осигурят чрез 
преструктуриране на разходите/трансферите 
по централния бюджет за 2015 г.
Чл. 2. Със сумата по чл. 1, ал. 1, т. 1 да 
се увеличат показателите по чл. 2, ал. 3 от 
Закона за държавния бюджет на Република 
България за 2015 г.
Чл. 3. Увеличава показателите по чл. 30, 
ал. 2 от Закона за държавния бюджет на 
Република България за 2015 г., както следва:
1. максималният размер на ангажиментите 
за разходи, които могат да бъдат поети през 
2015 г., със сума в размер 1040 хил. лв.; 
2. максималният размер на новите за-
дължения за разходи, които могат да бъдат 
натрупани през 2015 г., със сума в размер 
1040 хил. лв.
Чл. 4. Висшият съдебен съвет да извърши 
съответните промени по бюджета на съдеб-
ната власт за 2015 г. и да уведоми министъра 
на финансите.
Чл. 5. Председателят на Комисията за 
отнемане на незаконно придобито имущество 
да извърши съответните промени по бюдже-
та на Комисията за отнемане на незаконно 
придобито имущество за 2015 г. и да уведоми 
министъра на финансите.
Чл. 6. Министърът на финансите да из-
върши произтичащите от чл. 1 промени по 
централния бюджет за 2015 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси и чл. 78 от Закона за държавния 
бюджет на Република България за 2015 г.
§ 2. Изпълнението на постановлението 
се възлага на Висшия съдебен съвет и на 
председателя на Комисията за отнемане на 
незаконно придобито имущество.